INTERNATIONAL BOOK OF RECORDS IN PARAGLIDER NAUPANG BER CERTIFICATE AN PEK CHU CHIEF MINISTER-IN HLAN,"1486/2024-2025 Dated the 7th August, 2024: Khawvela Paraglider naupang ber, Samuel Lalbiakhlua, kum 11 leh thla 5 leh ni 3 a niha Paragliding Professional Course hlawhtling taka zova, khawvela certified paragliding pilot naupang ber ni thei hnena International Book of Records-in hriatpuina Certificate a pek chu Chief Minister Pu Lalduhoma chuan vawiin khan a office-ah a hlan. Samuel Lalbiakhlua hi Pu MS Dawngzuala leh Pi C. Zonunsangi, Saitual Venglai te fapa a ni a. Paragliding Course hi kumin March thla kha Bir Billing, Himachal Pradesh ah hlawhtling takin a zu zo a ni. Samuel Lalbiakhlua chanchin hi Guinness World Records lam pawh hriattir an ni a. An hnen atang pawh hian hriatpuina hi a rawn thlen ngei beisei a ni. Certificate hlannaah hian a nu leh pa leh Mizoram Paragliding Association hruaituten an rawn telpui a ni. Attachment Loading attachment...",Dated: 7 th Aug 24 4:47 PM,https://dipr.mizoram.gov.in/post/international-book-of-records-in-paraglider-naupang-ber-certificate-an-pek-chu-chief-minister-in-hlan